रूपाली गांगुली से नकुल मेहता तक, साल 2022 में इन सेलेब्स का रहा TV पर राज
साल 2022 काफी एंटरटेनिंग रहा है। टीवी से लेकर बॉलीवुड तक हर जगह से लोगों को जबरा एंटरटेनमेंट का डोज़ मिला है। ऐसे में कई टीवी सेलेब्स भी रहे हैं जो इस पूरे साल चर्चा में बने रहे और उन्होंने अपने फैंस को अपने किरदारों से खूब एंटरटेन किया है। तो आइये आपको भी दिखाते हैं कि साल 2022 में ऐसे कौन से 10 टीवी सेलेब्स रहे हैं जिन्होंने अपने फैंस को एंटरटेन करने में कोई कमी नहीं छोड़ा है...
हर्षद चोपड़ा
टीवी एक्टर हर्षद चोपड़ा सालों से टेलीविजन के ज़रिए अपने फैंस को एंटरटेन कर रहे हैं। हर्षद कई टीवी सीरियल्स में पहले नज़र आ चुके हैं। लेकिन इस साल जब हर्षद की एंट्री डॉ. अभिमन्यु बिड़ला के रूप में 'ये रिश्ता क्या कहलाता है' में हुई, तो उनके फैंस की तो सांसें थम गईं। हर्षद टीवी पर इतने पॉपुलर हुए कि उनके फैंस भी अब उन्हें अभिमन्यु ही कहकर बुला रहे हैं।
प्रणाली राठौर
हर्षद के साथ ही 'ये रिश्ता क्या कहलाता है' सीरियल में प्रणाली राठौर भी अक्षरा बिड़ला का किरदार निभा रही हैं। जो कार्तिक और नायरा की बेटी हैं। अक्षु का नाम अपनी नानी अक्षरा सिंघानिया के नाम पर रखा गया है। लेकिन इस नाम के अलावा प्रणाली अपने किरदार को लेकर भी खूब सुर्खियां बटोर रही हैं।
गौरव खन्ना
गौरव खन्ना को काफी समय से टीवी सीरियल 'अनुपमा' में अनुज कपाड़िया के किरदार में देखा जा रहा है। सीरियल में कुछ महीने पहले ही अनुज और अनुपमा की शादी हुई इस दौरान गौरव के किरदार अनुज को लोगों का ढेर सारा प्यार मिला है। और उन्होंने पूरे साल टीवी पर राज किया है।
रूपाली गांगुली
रूपाली गांगुली को तो टीवी की क्वीन कहना भी गलत नहीं होगा। एक्ट्रेस बीते साल से अब तक टीवी की दुनिया में छाई ही रही हैं। उनका सीरियल 'अनुपमा' चर्चा में बना रहा है। तो वहीं उनके किरदार को तो लोगों का इतना प्यार मिला है कि वो खुद भी इससे बेहद खुश हैं।
नकुल मेहता
नकुल मेहता सोनी टीवी के सीरियल 'बड़े अच्छे लगते हैं' में नजर आ रहे हैं। इस सीरियल में वो राम कपूर का किरदार निभा रहे हैं। इस किरदार में नकपल को बहुत पसंद किया जा रहा है। जिसके चलते उनकी पॉपुलैरिटी भी बहुत बढ़ गई है।
दिशा परमार
नकुल के साथ ही दिशा परमार भी इसी सीरियल में नज़र आ रही हैं। दिशा सीरियल में प्रिया सूद का किरदार निभा रही हैं। ये किरदार अपने आप में काफी बेहतरीन है। जिसे दर्शक भी बहुत पसंद कर रहे हैं। खासतौर पर दिशा और नकुल की जोड़ी को बहुत पसंद किया जा रहा है।
तेजस्वी प्रकाश
तेजस्वी प्रकाश ने इस साल 'बिग बॉस 15' की ट्रॉफी अपने नाम की थी। जिसके तुरंत बाद ही उन्हें कलर्स टीवी का शो 'नागिन 6' में मुख्य किरदार मिल गया। तो वहीं तेजस्वी और करण की जोड़ी को भी दर्शकों को ढेर सारा प्यार मिला। ऐसे में इस पूरे साल तेजस्वी टॉप टीवी सेलेब्स की लिस्ट में शुमार रही हैं।
नील भट्ट
स्टार प्लस के सीरियल 'गुम हैं किसी के प्यार में' में विराट चव्हाण का किरदार निभा रहे एक्टर नील भट्ट भी इस साल काफी चर्चा में बने रहे। उनके इस किरदार को दर्शकों का ढेर सारा प्यार मिला। इसके अलावा नील अपनी पत्नी के साथ 'स्मार्ट जोड़ी' में नज़र आए थे। जहां उनके किरदार से अलग उनकी छवि दिखी जो लोगों को खूब पसंद आई।
ऐश्वर्या शर्मा
नील की तरह ही ऐश्वर्या को भी दर्शकों ने खूब पसंद किया। ऐश्वर्या इसी सीरियल में पत्रलेखा उर्फ पाखी का किरदार निभा रही हैं। पत्रलेखा का किरदार साल की शुरुआत से लेकर बीच तक निगेटिव दिखाया गया। वहीं अब उनका ये किरदार पॉज़िटिव हो गया। अचानक आए इस बदलाव को दर्शकों ने खूब पसंद किया और उनकी जमकर सराहना हुई है।
सुम्बुल तौकीर
सुम्बुल तौकीर स्टार प्लस के सीरियल 'इमली' में मुख्य किरदार में नज़र आई थीं। इस किरदार में सुम्बुल को बहुत ज़्यादा पसंद किया गया। इमली और फहमान की जोड़ी को भी दर्शकों का ढेर सारा प्यार मिला। हालांकि एक्ट्रेस ने इस सीरियल को अलविदा कह दिया, जिसके बाद अब वो 'बिग बॉस 16' में नज़र आ रही हैं। यहां लोगों को एक अलग ही सुम्बुल दिख रही हैं। जिसे भी खूब पसंद किया जा रहा है।
हम उम्मीद करते हैं कि ये जानकारी आपके काम आएगी। ऐसी ही स्टोरीज के लिए पढ़ते रहिये iDiva हिंदी।
Read iDiva for the latest in Bollywood, fashion looks, beauty and lifestyle news.
हर लेटेस्ट ट्रेंड की जानकारी के लिए सबस्क्राइब करें iDiva को
परेशान न हों, हम आपको स्पैम नहीं करेंगे और आप हमें कभी भी अनसबस्क्राइब कर सकती हैं